เหตุสภาผู้แทนราษฎรล่มไม่กระทบการทำงานรัฐบาล
นายอนุชา นาคาศัย รัฐมนตรีประจำสำนักนายกรัฐมนตรี ในฐานะกรรมการบริหารพรรคพลังประชารัฐ กล่าวถึงเหตุการณ์สภาผู้แทนราษฎรล่มจะส่งผลกระทบต่อการทำงานของรัฐบาลหรือไม่ว่า ไม่กระทบต่อการทำงานของรัฐบาล เพราะเหตุการณ์ที่สภาฯล่มเมื่อวันที่ 10 กุมภาพันธ์ที่ผ่านมา ไม่ใช่เป็นวาระสำคัญ หรือมีประเด็นอะไร ส่วนที่ขณะนี้สังคมต่อว่าการทำหน้าที่ของ ส.ส.เป็นอย่างมาก ที่ปล่อยให้สภาฯล่มถึง 17 ครั้ง นายอนุชา กล่าวว่า ต้องขออภัยประชาชน เพราะมี ส.ส.ไม่แสดงตน แต่ก็ขอยอมรับว่าจริงๆ แล้วไม่มี ส.ส.คนไหนอยากให้เกิดเหตุการณ์ลักษณะนี้ส่วนหลังจากนี้จะมีการกำชับ ส.ส.อย่างไร นายอนุชา กล่าวว่า ส่วนหนึ่งที่สภาฯล่ม ก็เพราะมีคนเจ็บป่วยจากโควิด-19 แล้วต้องกักตัว ขณะที่เสียงของพรรคพลังประชารัฐก็มีอยู่ประมาณหนึ่ง แต่ก็จะพยายามแก้ไขปัญหา เพื่อลดเหตุการณ์สภาฯล่มให้น้อยที่สุด